П Р О Т О К О Л   № 4
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 07.02.2023 г. 

Днес, 07.02.2023 г. /вторник/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от главния прокурор за издаване на нов Класификатор на длъжностите в администрацията на ПРБ. /вх. № ВСС-1071/30.01.2023 г./

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. На основание чл. 341, ал. 1 от ЗСВ и постановление № 497 на Министерския съвет от 29.12.2022 г. ИЗМЕНЯ Класификатора на длъжностите в администрацията на Прокуратурата на Република България, считано от 01.01.2023 г., като в колона ВЪЗНАГРАЖДЕНИЯ долният диапазон вместо 737 лв. да се чете 800 лв. за длъжностите:
- в Раздел Б.3. ТЕХНИЧЕСКИ ДЛЪЖНОСТИ, ред 33 - Куриер; ред 34 - Чистач и ред 35 - Пазач, колона 6 и 8;
- в Раздел В. СПЕЦИАЛИЗИРАНА АДМИНИСТРАЦИЯ, ред 42 - Призовкар, колона 6 и 8;
- в Раздел С. СПЕЦИФИЧНИ ДЛЪЖНОСТИ, ред 45 - Работник, кухня, ред 46 – Барман, ред 47 – Сервитьор, ред 49 - Камериер, колона 6.

Средствата за предложените промени ще бъдат предвидени в бюджета на ПРБ за 2023 г.
МОТИВИ: Предложението за изменение на Класификатора е във връзка с постановление № 497/29.12.2022г на Министерски съвет, с което е определен нов размер на минималната работна заплата за страната, считано от 1 януари 2023 г.- 780 лв.
Съгласно действащия към момента Класификатор на длъжностите в администрацията на Прокуратурата на Република България минималното възнаграждение за длъжностите: куриер, чистач, пазач, призовкар, работник-кухня, барман, сервитьор и камериер, е 737 лв., т.е. не съответства на определената от МС нова МРЗ в размер на 780 лв.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
1.1. ИЗПРАЩА проекта на решение за изменение на Класификатора на длъжностите в администрацията на Прокуратурата на Република България, на комисия „Бюджет и финанси“ към Пленума на ВСС, за съгласуване, на основание чл. 341, ал. 1 от ЗСВ.
1.2. След съгласуване с комисия „Бюджет и финанси“ към Пленума на ВСС, внася в Прокурорска колегия, за разглеждане и произнасяне.

2. ОТНОСНО: Решение на Комисия „Бюджет и финанси“ по протокол № 4/01.02.2023 г., т. 2 относно Решение на Министерския съвет № 70/27.02.2023 г. за бюджетната процедура за 2024 г. и изготвяне на бюджетна прогноза за периода 2024-2026 г.

КОМИСИЯ „СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРЕДЛАГА промяна в Класификатора на длъжностите в администрацията на ПРБ - увеличение на възнагражденията на съдебните служители на ПРБ с 20 процента за всички длъжности, а за длъжностите на които долният диапазон на възнагражденията е определен спрямо МРЗ за страната, долният диапазон да се увеличава с 30 лв. спрямо МРЗ.
2.1. Изпраща решението на комисия „Бюджет и финанси“, по компетентност.

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА